### | | | | --- | --- | | | | | --- | | **Byråd** 24. marts 2020 Sagsnr. 710-2020-4629 Dok.nr. 710-2020-110375 Sagsbehandler DPMOK | | 51.                 Revision af retningslinjer for tildelig af tilskud fra FK´s nedrivningspulje 2020 - Åbent

###

|  |  |
| --- | --- |
| Tidl. politisk behandling | BY, 11.10.16, pkt. 162 |
| Forventet sagsgang | PU, ØK, BY |
| Lovgrundlag | Byfornyelsesloven |

###

**SAGENS INDHOLD**

I denne sag skal Byrådet tage stilling til forslag til
reviderede retningslinjer for tildeling af tilskud fra [adresse]
nedrivningspulje.

Byrådet godkendte første gang ”Retningslinjer for tildeling
af midler fra Favrskov Kommunes pulje til tilskud til nedrivning af forfaldne
bygninger 27. marts 2012. Siden har Byrådet ændret retningslinjerne 24.
september 2013, 25. november 2014, 29. september 2015 (med virkning fra 1.
januar 2016) og senest 11. oktober 2016.

[adresse] har indtil nu anvendt godt 6,2 mio. kr. på
nedrivningsaktiviteter, finansieret med 2,4 mio. kr. fra nedrivningspuljen og
knap 3,8 mio. kr. er modtaget i statsrefusion. Der er p.t. gennemført 41
nedrivningsprojekter under tilskudsordningen.

Med virkning fra 2016 har regeringen besluttet at reducere
antallet af kommuner, der er omfattet af den nationale landsbypulje. [adresse]
er ikke blandt de 56 kommuner, der aktuelt og fremadrettet kan opnå
statstilskud.

[adresse] har haft en uforbrugt statslig udgiftsramme
fra tidligere år, hvorved der har kunnet opnås statslig refusion på de
projekter, som hidtil har modtaget tilskud fra nedrivningspuljen. Med
realisering af de seneste tildelinger af tilskud fra januar 2019 er den
statslige udgiftsramme opbrugt.

På den baggrund foreslås, at gældende retningslinjer for
Favrskov Kommunes nedrivningspulje revideres og tilpasses, idet kommunen ikke
opnår statslig tilskud. Herved er kommunen mere frit stillet i forhold til
fastsættelse af udvælgelseskriterier.

**VURDERING**

Teknik og Miljø vurderer, at der fortsat vil være en vis
interesse for at opnå støtte til nedrivning af nedslidte boliger og lignende,
og byfornyelsesloven giver mulighed for, at Byrådet kan yde støtte efter loven
uden refusion fra staten.

Teknik og Miljø foreslår, at retningslinjerne revideres, så
støttemulighederne fremadrettet tilpasses nedenstående kriterier:

·
Der
lægges vægt på i hvilket omfang projekterne er skæmmende og problematiske for
et lokalområde og offentligheden (herunder fx synlighed fra offentlig vej,
nærhed til naboer og lignende)

·
Der
lægges vægt på, at støtte projekter, der har betydning for lokale fællesskaber,
fx forsamlingshuse

·
Der
fastsættes et tilbagebetalingskrav af støttebeløbet, såfremt der sker videresalg
af ejendommen inden for to år fra afsluttet nedrivning

·
Der
skal i udgangspunktet ydes 50% medfinansiering fra bygningsejeren med mulighed
for forhøjelse i særlige tilfælde, fx hvis ejeren ikke kan løfte
finansieringsandelen og projektet i særlig grad understøtter de to førstnævnte
formål. Evt. værdistigning indeholdes i medfinansieringen

·
[adresse]
Kommune forestår i udgangspunktet nedrivningen med mulighed for undladelse,
hvis særlige grunde taler herfor, fx at der alene er tale om delvise
nedrivninger

·
Teknik
og Miljø administrerer ordningen således, at forvaltningen tager initiativ til,
hvilke projekter der skal indstilles til støtte under ordningen. Dette afviger
fra hidtil praksis, hvor der er sket annoncering efter projekter.

**ØKONOMI**

[adresse] nedrivningspulje udgjorde pr. 1. januar
2020 1,33 mio. kr.

Der er disponeret 2,8 mio.kr til verserende godkendte
nedrivningsprojekter, der finasieres med 1,1 mio. kr. fra nedrivningspuljen og
statsrefusionen til projekterne udgør 1,7 mio. kr. Den statslige udgiftsramme
er derved opbrugt.

Med tilførelse af 400.000 kr. til puljen i Budget 2020
udgør det samlede, resterende budgetbeløb i alt 630.000 kr. i 2020. Dette beløb
vil kunne disponeres efter gældende retningslinjer, men uden mulighed for at
opnå statsrefusion, idet den statslige udgiftsramme udgør 0 kr. pr. 1. januar
2020.

**INDDRAGELSE**

Nedrivningsprojekterne udvikles i samarbejde og dialog med
bygningsejerne og andre rettighedshavere i ejendommene, herunder fx panthavere.

**INDSTILLING**

Direktøren for Teknik og Miljø indstiller til Byrådet:

1.    At de foreslåede ændringer af retningslinjerne for
tildeling af tilskud fra [adresse] nedrivningspulje godkendes.

**BESLUTNING**

***Planudvalget, 3. marts 2020:***

Fraværende:Ingen

Indstilles godkendt med følgende ændringer:

Følgende formulering ”Der skal i udgangspunktet ydes 50 %
medfinansiering fra bygningsejeren” ændres til ”Der kan i udgangspunktet ydes
50 % støtte fra [adresse] til bygningsejeren”.

Forslag til tilskud til nedrivning forelægges i alle
tilfælde til godkendelse i Planudvalget.

***Økonomiudvalget, 17. marts 2020:***

Fraværende:Ingen

Indstillingen fra Planudvalget indstilles godkendt.